《赠全真徐本山当淮兵作时本山负其师以逃凡八遇难皆先几而免转徙千里至赣之兴国与余会于治平观因赠以诗》
元代·刘崧

簪绂猖披总污尘，从师千里独相亲。炼丹炼得心如石，惭愧临危负义人。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。